29/01/2010 | Administración LocalMunicipal
Tordoia
Aprobación definitiva da Ordenanza número 14 reguladora de axuda no fogar e do regulamento de dita ordenanza

O Pleno do Concello de Tordoia que tivo lugar o 30.07.2009 aprobou inicialmente a modificación da Ordenanza fiscal nº 14 Axuda no Fogar; e no pleno que tivo lugar o 29.09.2009 aprobouse inicialmente a modificación do Regulamento da Ordenanza reguladora de Axuda no Fogar. Transcorrido o prazo de información pública sen que se teñan presentado alegacións, e segundo dispón o artigo 7/1985, do 2 de abril, reguladora das bases de réxime local, enténdese definitivamente adoptado o acordo ata entón provisional. En cumprimento do previsto no artigo 70.2 da Lei 7/1985, do 2 de abril e 17.4 do RDL 2/2004, do 5 de marzo publicase o texto integro da ordenanza modificada. Faise constar igualmente que contra o acta de aprobación definitiva, que pon fin á vía administrativa, os interesados poderán interpoñer recurso contencioso – administrativo ante o Xulgado do contencioso – administrativo competente por razón do territorio, no prazo de dous meses contados a partir do día seguinte ao da publicación deste acordo e do texto integrado da ordenanza no Boletín Oficial da Provincia, (segundo o artigo 46.1 da Lei 29198, da Lei 13 de xullo, Lei da Xurisdicción contencioso – administrativo). De conformidade co previsto no artigo 127 en relación co artigo 41, e segundo as normas contidas no Capitulo VI do Título y do Real Decreto Lexislativo 2/2004, de 5 de marzo, polo que se aproba o texto Refundido da Lei Reguladora das Facendas Locais, este Concello establece o precio público polo Servicio de Axuda no fogar, tanto para persoas valoradas como dependentes, como persoas que accedan ao servizo por libre concurrencia. Están obrigadas ao pago todas aquelas persoas que: A) Estean recoñecidas como dependentes ao abeiro da Lei 39/2006 de 14 de decembro, de Promoción da Autonomía Persoal e Atención ás Persoas en situación de dependencia, e teñan resolución do Plan Individualizado de Atención (PAI) no que se lle recoñeza o citado servizo (calquera que sexa a modalidade do mesmo) sendo dadas de alta no servizo municipal de acordo co estipulado no Regulamento específico de funcionamento. B) As persoas que accedan ao servizo de axuda no fogar por libre concurrencia e que sexan dadas de alta no servizo municipal de acordo co estipulado no Regulamento específico de funcionamento. Se o/a beneficiario/a carecera de capacidade para obrar, dita obriga recaerá sobre que ostente a súa representación legar ou, no seu caso, sobre quen exerza de feito o seu coidado.1. Contía A contía do precio público regulado nesta Ordenanza será a fixada nas tarifas contidas nos apartados seguintes referidas a unha hora de prestación do servizo, e que se determinarán do seguinte xeito: Aos efectos previstos para aplicación das tarifas do presente artigo, establécese o precio da hora por prestación do servizo en 12,50 eruos, revisable anualmente e de forma automática segundo o índice de prezos ao consumo (IPC) publicado polo Instituto Nacional de Estatística. Para o cálculo da cota mensual en función do número de horas, se realizará atendendo á programación semanal que se determine en cada caso, multiplicado pola cifra de 4,35 que é a media de semanas por mes.2. Reduccións. A participación das persoas beneficiarias na financiación do servizo de axuda no fogar establecerase en función do coste do servizo que se lle preste e da súa capacidade económica persoal, consonte á seguinte taboa: En ningún caso a contribución económica da persoa usuaria poderá ser superior ao 65 % do custo efectivo do servizo prestado pola entidade local titular do mesmo.3. Capacidade económica da persoa usuaria do servicio. Esta se determinará de acordo cos puntos que se indican a continuación: 1. A capacidade económica das persoas usuarias do servizo de axuda no foagar calcularanse en atención a súa renda e, se é o caso, ao seu patrimonio. No caso de que a persoa beneficiaria tivese cónxuxe ao parella de feito entenderase como renda persoal a metada da suma dos ingresos de ambos os dous membros da parella. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.2. A renda valorarase atendendo aso ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.3. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais da que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caos de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.4. A capacidade económica por razón dde renda determinarase dividindo a renda ou rendas cumputables, de acordo co apartado anterior, entre a suma dos seguintes convivintes: o perceptor ou perceptores de rendas computadas, e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.5. A capacidade económica resultante será a correspondente á redna da persoa usuaria, calculada de acordo cos apartados anteriores, modificada á alza, se fose o caso, pola suma dun 5 % do valor do patrimonio neto que supero o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 anos aos 65 anos e dun 1 % os menores de 35 anos.6. Para o cómputo da renda ou patrimonio teranse en conta os datos correspondentes a última declaración fescal dispoñible ou pensión coñecida.1. A obriga de pagamento nace dende que se inicie a prestación do servicio.2. En casos de suspensión temporal do servizo, e non superior a 1 mes por vontade propia. Deberá seguir aboandose a cota correspondente á aportación do beneficiario/a.3. Se a algunha persoa beneficiaria non se lle prestase o servizo por causas non imputables á mesma, léase por inconvinte derivados da organización interna do propio servizo, terá dereito a un desconto proporcional ao tempo que estivo sen atención á hora de abonar a cota mensual.4. As débedas polos precios públicos poderán esixirse polo procedemento administrativo de apremio.1. Unha vez aprobada a alta no servizo, esta manterase mentres non varien as circunstancias que motivaron a prestación do servizo. Asemade rexerase polas normas contidas no Regulamento específico do servizo, no seu artigo 13 referente a extinción do servizo.2. Anualmente, ou antes, no caso de producirse cambios na situación das persoas usuarias, se lles requerirá, por parte dos Servizos Sociais, para que xustifiquen documentalmente a súa situación económica e patrimonial, a efectos de actualizar a súa renda per cápita e o precio público a aboar.3. A obriga de pagamento dos prezos públicos comeza dende que se inicie a prestación do servizo. O pagamento da contía que corresponda aboar a cada persoa beneficiaria farase efectivo en recibos mensuais nas entidades bancarias colaboradoras que se sinale, e nos prazos a tal efecto recollidos na normativa de aplicación. A presente ordenanza entrará en vigor unha vez publicada no Boletín Oficial da Provincia e haxa transcurrido o prazo previsto na artigo 65.2 da Lei 7/1985, de 2 de abril, continuando a súa vixencia ata que se acorde a súa modificación ou derogación. D. /Dª…………………………………………………………………. con domicilio en ………………………………………………………………….……., con DNI/NIF Nº………………………………. Tel…………………… SOLICITA Ser incluído/a como usuario/a do servizo de axuda no fogar municipal e declaro ser certos todos os datos aportados coa solicitude, e asemade presenta a seguinte documentación:  Fotocopia compulsada do DNI, NIE ou pasaporte do/a solicitante e do cónxuxe e persoas económicamente dependentes de ser o caso  Certificado de empadronamento e convivencia  Fotocopia da tarxeta da seguridade social ou asistencia sanitaria da persoa beneficiaria.  Fotocopia compulsada do certificado de dependencia  Fotocopia compulsada da resolucion do programa individual de atención de dependencia  Informe médico  Fotocopia compulsada do Certificado de minusvalía da persoas beneficiaria e/ou convivintes no domicilio.  Xustificante de pensións.  Fotocopia compulsada da declaración do IRPF, ou certificación de imputacións de rendas emitidad por Facenda. Outros documentos:  ……………………………………………………….  ………………………………………………………. Tordoia, ………. de…………………………………. de ……. SINATURA SR. ALCALDE DO CONCELLO DE TORDOIA ( A Coruña) (modalidade de prestación básica de servizos sociais de atención primaria) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: Puntos Total puntos autonomía persoal Puntos A persoa vive soa e carece de familiares e/ou redes distintas de apoio (20 puntos) A persoa vive soa, carece de familiares e só ten apoio do contorno veciñal ou outras redes (18 puntos) A persoa convive con persoa sen capacidade para atendelo (ata 12 puntos): Cunha persoa maior de 70 anos (3 puntos) Cunha persoa con discapacidade ou dependencia (3 puntos) Cunha persoa que carece de tempo (3 puntos) Con incapacidade para organizarse (3 puntos) Os familiares néganse a atendelo/a aínda que teñan posibilidades (8 puntos) Vive só/soa pero hai familiares con posibilidade de atendelos no mesmo concello ou a menos de 20 km (5 puntos) Está ben atendido (0 puntos) Total puntos apoio social Cun membro xerador de conflito de nivel moderado (1 punto) Cun membro xerador de conflito de nivel grave (2 puntos) Con máis dun membro xerador de conflito de nivel moderado (3 puntos) Con máis dun membro xerador de conflito de nivel grave (4 puntos) Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atencións aos menores (2 puntos) Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos) Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos) Un menor (3 puntos) Dous menores (5 puntos) Tres menores (7 puntos) Catro ou máis menores (10 puntos) Total puntos situación familiar/socialización menores Non hai luz eléctrica (1 punto) Non hai auga corrente (1 punto) Non posúe WC (1 punto) Non posúe cuarto de baño completo (1 punto) Non ten neveira (1 punto) Non ten quentador (1 punto) Non ten lavadora (1 punto) Non reúne condicións mínimas de hixiene/habitabilidade (1 punto) Existen barreiras arquitectónicas no interior da vivenda (1 punto) Existen barreiras arquitectónicas no exterior da vivenda (1 punto) Situación de illamento ou de rexeitamento (10 puntos) Ausencia de relacións sociais (6 puntos) Existen escasas relacións coas persoas do contorno (4 puntos) Integración axeitada no contorno (0 puntos) Total puntos outros aspectos sociais TOTAL XERAL Expediente 1 Intervención nº 2 Data de solicitude Data de Inicio Sector de Referencia 3 Ámbito de Atención 3 Nº Total de Usuarios Nome e Apelidos Data de Nacemento DNI Sexo Estado Civil Proxecto Data do Proxecto Data Fin de Proxecto Antecedentes relevantes: L M X J V S D Nº de horas semanais Horario Tipo de servizo a prestar 4 Perfil dos/as profesionais Outros servizos: Existencia: Servizos/apoios: Nº de horas semanais: Obxectivos do servizo proposto: Tarefas a realizar: Técnico responsable: Asdo.: 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS A Lei 39/2006 de promoción da autononomía persoal e atención ás persoas en situación de dependencia introduce cambios que inciden directamente en aspectos importantes da prestación do servizo de axuda no fogar, é polo que é necesaria a adaptación desta a fin de cubrir as expectativas contempladas na citada Lei. En consecuencia, no exercicio da postestade regulamentaria recoñecida ós concellos no art.41 da Lei 7/85 de 2 de abril, reguladora das bases de réxime local, disponse: O obxecto do presente regulamento e a adaptación do servizo municipal de axuda no fogar de acordo co establecido na Lei 13/2008, do 3 de decembro, de Servizos Sociais de Galicia e a orde de 22 de xaneiro de 2009 da Vicepresidencia da Igualdade e do Benestar pola que se regula o servizo de axuda no fogar, o Decreto 143/2007 do 12 de xullo polo que se regula o réxime autorización e acreditación dos programas e dos centros de servizos sociais, a Lei 39/2006 do 14 de decembro de Promoción da Autonomía Persoal e Atención as Persoas Dependentes, o Real Decreto 727/2007 do 8 de xuño sobre criterios para determinar a intensidade de protección, servizos e contía das prestacións e o establecido na Orde da Vicepresidencia da Igualdade e do Benestar do 17 de decembro do 2007 pola que se establecen os criterios para a elaboración do PIA, das intensidades de protección dos servizos, réxime de incompatibilidades das prestacións e xestión das prestacións económicas do sistema para a autonomía e atención á dependencia na Comunidade Autónoma de Galicia. O servizo de axuda no fogar é un servizo de competencia municipal que poderá prestarse mediante xestión directa da propia entidade local ou ben mediante contrato de xestión de servizo público, tal e como establece o art.154 e seguintes do Real Decreto Lexislativo 2/2000, do 16 de xuño polo que se aproba o texto refundido da Lei de contratos das administraccións públicas.1. O servizo de axuda no fogar ten a consideración de prestación básica de servizos sociais comunitarios inserta no sistema integrado de servizos sociais, con planificación, coordinación e control público, que a través de persoal cualificado e supervisado presta un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de destructuración familiar.2. Obxectivos: a) mellorar a calidade de vida das persoas usuarias b) posibilitar a permanencia das persoas no seu contorno de convivencia habitual c) favorecer e potenciar a autonomía persoal no propio domicilio d) manter, mellorar e recuperar as redes de relación familiar e social e) previr situacións de dependencia ou exclusión social f) retardar ou evitar a institucionalización g) reforzar a solidariedade e potenciar o voluntariado social De conformidade coa valoración técnica realizada polos servizos sociais que en cada caso correspondan, sendo atencións complementarias e non substitutorias das propias capacidades da persoa usuaria ou doutras persoas no seu contorno inmediato, de xeito que se facilite a autonomía e non a dependencia, se prestan os seguintes tipos de atención de carácter básico: a) atencións de carácter persoal na realización de actividades básicas da vida diaria (ABVD): apoio e asistencia para levantarse e deitarse, para vestirse, para hixiene persoal, para cambios posturais, mobilizacións, orentación espacio-temporal, apoio a persoas afectadas por problemas de incontinencia, e supervisión da medicación. b) atencións de carácter persoal noutras actividades da vida diaria (AVD): apoio e/ou acompañamento a tratamentos o consultas, integración social, desenvolvemento de hábitos saudables e actividades de ocio. c) atencións de carácter carácter doméstico e da vivenda: limpeza cotiá e mantemento da hixiene e salubridade da vivenda, preparación de alimentos e axuda na súa compra de, lavado e coidado da roupa. d) atencións de carácter psicosocial e educativo: intervencións técnico-profesionais, formativas e de apoio ao desenvolvemento das capacidades das persoas, á afectividade, á convivencia e á integración na comunidade así como a mellora á estructuración familiar: asesoramento e formación familiar, apoio nas relacións co contorno, administración da economía doméstica, apoio e orientación nos cambios da dinámica familiar. e) atencións de carácter técnico e complementario: xestións ou actuacións que poidan ser necesarias para poñer en funcionamento o servizo ou para a continuidade en condicións axeitadas: teleasistencia, comida a domicilio, lavanderia, adaptacións funcionais do fogar, ou calquera outra dispoñible no Concello de Tordoia En ningún caso poderán formar parte das actuacións desenvolvidas polo servizo actuacións que, polo seu carácter sanitario, deban ser realizadas por persoal facultativo, e actividades de tipo doméstico ou persoal que non fosen incluídas no proxecto de intervención (anexo III) e no acordo de servizo (anexo V). O servizo de axuda no fogar está dirixido a toda a poboación do Concello de Tordoia, e con carácter prioritario ás persoas maiores que polas súas circunstancias físicas ou psíquicas teñan limitada a súa autonomía persoal e persoas con discapacidade, especialmente cando carezan de apoios no seu contorno inmediato, así como fogares con menores en que se observe necesidade de intervención socioeducativa, ou en risco de exclusión social, sempre e cando este supoña un recurso idoneo segundo a valoración técnica correspondente. Non poderán ser usuarios deste servizo as persoas que poidan beneficiarse dun servizo similar por parte doutra entidade e as que presenten un estado de deterioro físico ou psicolóxico tal que provoque unha valoración técnica de asistencia en centro de tipo residencial. Darase prioridade no acceso ó servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais en se é o caso, sobre o procedemento administrativo común, terán dereito: - A seren tratadas con respecto e dignidade. - A recibiren unha atención adaptada as súas necesidades, coa calidade e duración prescritas en cada caso. - A coñeceren a organización e o regulamento do servizo. - Ó tramento confidencial dos seus datos de acordo co disposto na Lei Orgánica 15/1999 do 13 de decembro de protección de datos de carácter persoal. - A permanente información sobre o estado de tramitación da súa solicitude, así como a recibiren información sobre as modificacións sobrevidas durante a prestación do servizo. - A presentaren queixas e suxestións ó persoal coordinador do servizo sobre o desenvolvemento da súa prestación, e facer as reclamacións correspondentes. - A darse de baixa do servizo por propia vontade. Ademais dos deberes que se contemplen no art.7 da Lei 13/2008 do 3 de decembro, de Servizos Sociais de Galicia, as persoas usuarias terán os seguintes deberes: - Cumprir cas condicións do servizo, facilitando a execución das tarefas ó persoal a cargo e ó resto de profesionais relacionados co servizo, e poñer á súa disposición os medios materiais necesarios. - Colaborar co servizo en función das súas capacidades e nos termos acordados en cada caso. - Respectar a dignidade personal e profesional das persoas que presten o servizo, así como os límites das súas obrigas laborais. - Informar dos cambios das circunstancias persoais, familiares e económicas que poidesen dar lugar a modificación, suspensión ou extinción do servizo. - Participar no pagamento do servizo nos termos que se estableza na súa norma reguladora. - A comunicar, en circustancias ordinarias e previsibles, con 10 dias de antelación, a ausencia do domicilio que poidese impedir a prestación do servizo. Non se permitirán cambios nos horarios ou nas tarefas sen previa aturización do traballador/a social de atención primaria. A) Traballador/a social de atención primaria: - Programación e organización xeral do Servizo. - Difusión do servizo. - Xestións para a financiación. - Recepción da demanda e valoración das necesidades de acordo co baremo establecido. - Realización das visitas domiciliarias necesarias tanto para a valoración como para o seguimento. - Elaboración de informes sociais e proposta de concesión ou denegación, así como de modificacións. - Diseño do proxecto individualizado de intervención e acordo do servizo co usuario. - Elaboración do plan de traballo asignado ó/á auxiliar. - Seguimento e supervisión do proxecto de intervención. - Coordinación do resto dos profesionais intervintes, tanto da entidade local como de entidades externas. B) Auxiliares de axuda no fogar: - Realización das tarefas establecidas no plan de traballo e respectar as normas do servizo. - Colaboración co traballador/a social no seguimento e avalización do servizo. - Participar no plan de formación contínua do departamento de servizos sociais e do Concello de Tordoia. - Favorecer a participación do/a usuario/a e non sustituílo naquelas funcións que poida desenvolver por si mesmo/a. - Acompañamento médico e realización de xestións. C) Educador/a familiar, psicólogo/a, podólogos/as, fisioterapeutas, animador/a sociocultural, persoal sanitario, entre otros, levando a cabo as funcións específicas segundo o plan de traballo establecido. D) Voluntariado: compañía e acompañamento en actividades de lecer, realización de xestións, reforzo escolar e calquera outra actividade acordada polo/a profesional responsable do servizo. O servizo de axuda no fogar estará integrado nos Servizos Sociais Comunitarios de titularidade municipal e será coordinado polo traballadador/a social do equipo de servizos sociais. No acceso directo ó servizo para persoas usuarias con dependencia valorada a resolución relativa ó PIA terá a consideración de resolución de asignación e incorporación ó servizo. No acceso en libre concorrencia o procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común e co baremo contemplado neste regulamento. A solicitude para acceder ó servizo tramitarase no Departamento de Servizos Sociais de Atención Primaria do Concello de Tordoia, donde será valorada por parte do Traballador/a Social, coa correspondente visita domiciliaria e que determinará mediante informe social preceptivo e vinculante a idoneidade e a intensidade do servizo. Ó expediente incorporarase a documentación identificativa, a relativa a xustificación da capacidade económica persoal dos usuarios e a relativa ó estado de saúde dos beneficiarios. O órgano competente para dictar a resolución será o/a alcalde/sa, podendo delegar esta competencia de conformidade co artigo 21.3º da Lei 7/85 de 2 de abril, reguladora das bases de réxime local. En circunstancias de urxencia, debidademente acreditadas, mediante resolución da alcaldía ou do membro da corporación local responsable en materia de servizos sociais, iniciarase de oficio a prestación do servizo, a proposta do Traballador/a Social de atención primaria, coa correspondente instrucción do expediente correspondente. Unha vez notificada a resolución de concesión do servizo, o traballador social de servizos sociais de atención primaria elaborará un proxecto de intervención así como o acordo do servizo co usuario segundo modelo anexo III da Orde do 22 de xaneiro do 2009, pola que se regula o servizo de axuda no fogar. O/a traballador/a social elaborará un Plan de Traballo dirixido ó/á auxiliar de axuda no fogar, no que se concretarán os obxectivos, as tarefas a realizar, horarios e intensidade do servizo así como os prefesionais que interveñen. Será necesaria a aceptación por escrito das condicións do servizo por parte do/a usuario/a e do/a traballador/a social de atención primaria. Nos casos nos que se comprobe que o servizo de axuda no fogar é insuficiente e o usuario/a se atope nunha situación de desatención ou desamparo, ben pola inexistencia de familia ou, tendo familia, ésta non se faga cargo dos seus coidados procederase a poñelo en coñecemento da autoridade xudicial competente. Entregarase a cada usuario copia do presente regulamento. O traballador/a social de atención primaria garantizará, mediante a coordinación coas auxiliares así como visitas domiciliarias, a supervisión do servizo, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e acordo do servizo. En caso de necesidades orzamentarias ou do propio SAF poderase proceder a unha modificación no múmero de horas concedidas a cada usuario/a. Preaviso con antelación de 5 días, salvo caso de indisposición imprevista que será comunicado a maior brevedade posible, con indicación da causa do cambio ou substitución e duración deste. Visita do traballador/a social ó domicilio do usuario e presentación da auxiliar con indicación concreta das tarefas a realizar. - Facilitar unha copia da queixa ó usuario - Remitir orixinal ó Servizo de Inspección no órgano correpondente. O/a traballador/a social de atención primaria, mediante visita domiciliaria, estudiará e valorará o caso, coa posterior elaboración do informe de incidencias e emerxencias e as medidas adoptadas para a súa solución. O informe será incorporado ao expediente individual do usuario/a. O/a acceso ó servizo producirase a través dos servizos sociais de atención primaria, de acordo coas seguintes modalidades: 1.-Acceso directo a persoas dependentes. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do Programa Individual de Atención, consonte o establecido no Decreto 176/2007, do 6 de setembro, polo que se regula o procedento para o recoñecemento da situación de dependencia e do dereito ás prestación do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas, e producirase tan pronto como o permita a disponibilidade de persoal polo concello.2.-Acceso a persoas non dependentes. Para as persoas que non teñan o recoñecemento da situación de dependencia, previa prescrición técnica favorable dos servizos sociais de atención primaria, empregarase o baremo (anexo II) no que, ademais dos posibles déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida segundo se recolle neste regulamento.1.- Renuncia da persoa usuaria.2.- Cambio do PIA ou do proxecto de intervención que implique o cambio de asignación de recurso e a súa incompatibilidade co SAF.3.- Traslado definitivo da súa residencia a outro concello.4.- Falecemento da persoa usuaria.5.- Incumprimento dos deberes e obrigas establecidas no presente regulamento, ou das condicións establecidas no contrato de prestación do servizo.6.- A falta do pagamento do servizo durante dous meses consecutivos.7.- Desaparición das causas que motivaron a prestación do servizo.8.- Superación dos tres meses da suspensión temporal.9.- Baixa no padrón municipal de habitantes.10.- Ingreso en centro residencial.11.- Falta de colaboración do/a usuario/a ou a familia para acadar os obxectivos fixados.12.- Cando o Concello de Tordoia non poida seguir prestando o servizo por dificultades de financiamento ou outras.1.-Estancia temporal no domicilio de familiares ou achegados ou ausencia temporal do domicilio por un máximo de tres meses, acreditando as causas que motivan dita ausencia.2- Modificación temporal das causas que motivaron a necesidade do servizo: poderá suspendeserse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema da autonomía e atención a dependencia, suposto no que se estará ó disposto na normativa reguladora. En caso de necesidades orzamentarias ou do propio SAF poderase proceder a unha modificación do número de horas concedidas a cada usuario/a. Será necesario o informe previo xustificativo do/a traballador/a social dos servizos sociais de atención primaria.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico da Traballadora Social. Como norma xeral, o número máximo de horas mensuais será de 40, quedando excluídos fins de semana e festivos.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados de maneira que se garanta a cobertura das necesidades de atención para a realización das actividades da vida diaria, todos os días da semá. 3. Nos restantes casos a intensidade do servizo virá determinada na prescrición efectuada polo traballador social de servizos sociais comunitarios.4. Establecese o horario de prestación do servizo entre as 8,00 e as 15,00 horas, salvo nos casos excepcionais, que así se estimen previa elaboración do informe técnico pertinente, nos que os horarios se poderán adaptar ás necesidades dos usuarios.5. Establécese o horario de atención ao público na oficina base do SAF os luns, martes, xoves e venres de 9,00 a 14,00 horas. O servizo de axuda no fogar financiarase con cargo ó orzamento municipal, coas achegas doutras administracións e maila aportación dos usuarios. A aportación económica dos usuarios esta regulada a través de ordenanza fiscal local de acordo co establecido no art.17 da Orde do 22 de xaneiro de 2009, reguladora do servizo de axuda no fogar para a Comunidade Autónoma de Galicia.1. No caso de que a capacidade económica da persoa usuaria sexa igual ou inferior ó Indicador Público de Rendas de Efectos Múltiples (IPREM), quedará exenta da obriga de participar no custe do servizo.2. En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular do mesmo. O desenvolvemento da prestación deste servizo acarrea a instrumentalización do seguinte dosier documental:  Impreso-Instancia de solicitude.  Baremo para determina-la asignación do servizo en libre concorrencia.  Informe médico.  Informe Social.  Impreso de domiciliación bancaria de acordarse domiciliar a cuota correspondente  Proxecto de Intervención.  Acordo do servizo: contrato entre usuario e Concello sobre tarefas a realizar.  Impreso-Instancia de baixa voluntaria.  Plan de traballo para auxiliar de axuda no fogar. • Fotocopia do D. N. I. • Libro de familia (de ser preciso). • Tarxeta da Seguridade Social ou de asistencia sanitaria. • Certificado de empadroamento e convivencia. • Informe médico segundo o modelo que se facilita nas dependencias de servizos sociais. • Certificado do grao de minusvalía • Para persoas con dependencia: certificado de valoración do grao e nivel de dependencia e aprobación do PIA • Xustificante da capacidade económica dos usuarios: declaración da renda ou certificado de imputacións, xustificantes de pensións, prestacións ou rendas de traballo, alugueres, certificados de rendementos de capital mobiliario, recibos catastrais. • Contrato de aluger de vivenda ou xustificante da hipoteca ou calquera outro gasto extraordinario. • Calquera outro documento que se considere necesario para a tramitación da solicitude. A administración local poderá dispoñer que se efectuen as comprobacións oportunas sobre a veracidade dos datos aportados polos interesados. O presente regulamento entrará en vigor unha vez sexa publicado no Boletín Oficial da Provincia, e transcurra o prazo de quince días hábiles, comenzando a súa aplicación a partir do día seguinte a aquel no que eso se cumpra, permanecendo en vigor ata a súa modificación ou a súa derogación expresa. Tordoia, 18 de xaneiro de 2010 O alcalde Antonio Pereiro Liñares